બીજી બાજુ વોટ્સએપ પેમેન્ટ સર્વિસ માટે ટેસ્ટિંગ કરી રહી છે. ભારતમાં સૌથી વધુ 20 કરોડથી વધુ યુઝર્સ તેની પાસે છે, તેના કારણે પેમેન્ટ સર્વિસમાં પણ તે છવાઈ જાય તેવી શક્યતા છે. મેસેન્જરમાં સરળતા અને સુરક્ષાને કારણે તે લોકપ્રિય બની છે. પેમેન્ટમાં પણ સરળતા અને સુરક્ષા બંને આવી જાય તો પેમેન્ટમાં તેની મોનોપોલી થઈ શકે છે. ગૂગલને પણ પેમેન્ટ સર્વિસમાં કમાણીની મોટી તક દેખાઈ છે. તેના કારણે ગૂગલ પ્લે માટેનું પ્રમોશન ઓલરેડી શરૂ થઈ ગયું છે. ગૂગલ બીજી કોઈ પણ મોટી કંપનીને ગળી જવા માટે સક્ષમ છે. તેના કારણે વહેલા મોડા તે ફોનપે કે પેટીએમ જેવી કંપનીને એક્વાયર કરી લેશે તો નવાઈ નહી લાગે. અથવા એવું બને કે ગૂગલ પ્લે આપોઆપ જ સર્વવ્યાપી બની જાય તો બાકીની કંપનીઓ માટે જગ્યા જ ન વધે.